पाएं अपने शहर की ताज़ा ख़बरें और फ्री ई-पेपरडाउनलोड करें
उपायुक्त अजय कुमार ने शनिवार को जिले के विभिन्न स्वास्थ्य केंद्रों का औचक निरीक्षण किया तथा वहां पर कोविड-19 उपचार के लिए जरूरी संसाधनों की जानकारी ली। इस मौके पर उनके साथ पुलिस अधीक्षक चंद्रमोहन भी मौजूद थे। इस अवसर पर सुबह उपायुक्त अजय कुमार एसपी चंद्रमोहन के साथ सबसे पहले प्राथमिक स्वास्थ्य केंद्र छिलरो (निजामपुर) पहुंचे। जहां उन्होंने कोविड-19 के संदर्भ में उपलब्ध संसाधनों की जानकारी ली तथा चिकित्सकों को मरीजों की सावधानीपूर्वक देखभाल करने की सलाह दी।
इसके बाद उपायुक्त प्राथमिक स्वास्थ्य केंद्र बायल तथा नांगल दुर्गु का निरीक्षण किया। नांगल दुर्गु में उन्होंने कोविड-19 के पॉजिटिव मरीजों का हालचाल जाना तथा उन्हें चिकित्सकों द्वारा दी जा रही सभी हिदायतों की पालना करने को कहा। साथ ही उन्होंने उनके परिजनों से भी बातचीत की। उन्होंने बताया कि परिजन अपनी जरूरत का सामान कमरे से बाहर रखें। जिन घरों में कोरोना संक्रमित मरीज हैं, वे परिजन अपने घरों में भी मास्क पहने रहें, ताकि दूसरों को संक्रमण न हों। उन्होंने बताया कि जिला में 2237 नागरिकों को होम आइसोलेट किया गया है। इससे पूर्व उन्होंने स्वास्थ्य केंद्रों पर मौजूद चिकित्सकों से कोविड-19 के संबंध में लिए जा रहे सैंपल बारे में जानकारी ली। वहां मौजूद चिकित्सकों ने बताया कि सरकार के प्रोटोकॉल के हिसाब से संभावित मरीजों के आरटी पीसीआर सैंपल लिए जा रहे हैं।
रोनावायरस से संक्रमित मरीजों को लगातार टेलीफोन पर सलाह दी जा रही है। उन्हें उनके घर पर ही जरूरी दवाएं उपलब्ध करवाई जा रही हैं। इस मौके पर डीसी ने नागरिकों से आह्वान किया कि वे कोविड-19 को लेकर किसी भी प्रकार की अफवाह पर ध्यान ना दें। फिलहाल के हिसाब से जिला में पर्याप्त मात्रा में संसाधन मौजूद हैं। जिला में आयुष विभाग के चिकित्सक भी लगातार मरीजों को उनकी पद्धति के हिसाब से दवाएं उपलब्ध करवा रहे हैं तथा योगा एक्सरसाइज के बारे में लगातार सलाह दे रहे हैं। नागरिक इसको लेकर घबराएं नहीं, बल्कि गंभीरता के साथ सावधानी बरतें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn